cyanic-selkie/wikianc huggingface dataset:
שודדי הקאריביים: נקמתו של סלזאר
סרט המשך
ב-4 במרץ 2017 הצהיר הבמאי יואכים רונינג כי "נקמתו של סלזאר" הם רק תחילתה של סדרה חדשה והצביע על כך שזה לא יהיה הסרט האחרון של הזיכיון, וכי ייתכן שייצא לאקרנים סרט שישי בסדרה. בסצנה שלאחר הכתוביות נראים ויל טרנר, אליזבת סוואן ודייווי ג'ונס. בספטמבר 2017, המפיק ג'רי ברוקהיימר ציין כי סרט המשך נוסף עדיין אפשרי אם הסרט ירוויח טוב במהדורות הביתיות. באוקטובר 2017 אושר הסרט השישי וקאיה סקודלריו אמרה כי היא חתמה על חוזה לחזור לגלם את דמותה. זמן קצר לאחר מכן הוכרז כי רונינג נשכר לחזור לביים את סרט ההמשך. באוגוסט 2018 דווח כי הסרט השישי עדיין נמצא בפיתוח עם טרי רוסיו שהוחזר לכתיבת התסריט. בתחילת 2020 החלו שוב שיחות על הפקת סרט ששי, כאשר דפ היה אמור לשוב לגלם את ג'ק ספארו. ברם מאוחר יותר, על פי הדיווחים דיסני חסמה כל אפשרות שדפ יחזור לזיכיון. במאי 2020 דווח כי האולפנים שוקלים ללהק את קארן גילאן לגלם תפקיד מוביל, בעוד שברוקהיימר העיר כי הטיוטה הראשונה של התסריט לסרט השישי תושלם בקרוב.
אתחול מחדש שבוטל, ספין-אוף
באוקטובר 2018 דווח כי דיסני חיפשה דרכים לאתחל את הזיכיון, מה שהביא לשכירת הכותבים של דדפול (2016) רט ריס ופול ורניק, אף שהמפיק ג'רי ברוקהיימר צפוי היה לחזור להפקה. בינואר 2019 נאמר כי דיסני תוכל לחסוך עד 90 מיליון דולר על ידי אי הכללת דפ מתשלומים העתידיים, אם כי החברה לא אישרה ולא הכחישה את הופעתו של קפטן ג'ק ספארו. בפברואר 2019 ריס וורניק עזבו את הפרויקט ובאוקטובר אותה שנה הוחלפו בקרייג מאזין וטד אליוט ומאז לא דווח על התפתחויות משמעותיות.
ביוני 2020, הוכרז שדיסני מפתחת ספין-אוף בהובלת דמויות נשיות עם כריסטינה הודסון שכותבת את התסריט ומרגו רובי בתפקיד הראשי. הסרט תוכנן להיות נפרד מהסרט השישי שנמצא בפיתוח. ג'רי ברוקהיימר נשכר לשמש כמפיק.
קישורים חיצוניים
ביקורות
מר רובוט
מר רובוט (באנגלית: Mr. Robot) היא סדרת טלוויזיה אמריקאית מסוגת דרמת מתח, שנוצרה על ידי סאם אסמאעיל. הסדרה עלתה לשידור ב-24 ביוני 2015 בערוץ USA. פרק הפיילוט היה זמין לצפייה מספר שבועות לפני כן ברשת וב-VOD.
העונה הראשונה כללה 10 פרקים ועוד לפני עלייתה לשידור, חודשה הסדרה לעונה שנייה בת 12 פרקים, אשר עלתה לשידור ב-13 ביולי 2016. ב-16 באוגוסט 2016, חודשה הסדרה לעונה שלישית, שעלתה לשידור ב-11 באוקטובר 2017. בדצמבר 2017 חודשה הסדרה לעונה רביעית בת 8 פרקים. אולם, באוגוסט 2018 פורסם כי עונה זו תהיה האחרונה בסדרה, וכן הורחבה ל-13 פרקים. העונה הרביעית עלתה לשידור ב-6 באוקטובר 2019 ושני פרקי הסיום שודרו ב-22 בדצמבר 2019.
הסדרה זכתה להצלחה וביקורות חיוביות, ובשנת 2016 זכתה בפרס גלובוס הזהב בקטגוריית סדרת הדרמה הטובה ביותר ושחקן המשנה הטוב ביותר בסדרת טלוויזיה (כריסטיאן סלייטר) וכן בפרס אמי לבידור בפריים טיים לשחקן ראשי מצטיין בסדרת דרמה (ראמי מאלק). יוצרי ומפיקי הסדרה מתגאים בכך שהיא מדויקת ביותר מבחינה טכנולוגית ונחשבת היצוג המדויק ביותר של האקינג בקולנוע ובטלוויזיה.
בישראל משודרת הסדרה בשירות סלקום tv החל מנובמבר 2015, והחל ממאי 2016 גם בערוץ HOT Plus. בהמשך עלתה לשידור גם בשירות פרטנר TV. הסדרה עלתה לשירות נטפליקס ב-23 באוגוסט 2021.
עלילה
הסדרה עוקבת אחרי אליוט אלדרסון, גבר צעיר שחי בניו יורק ועובד בחברת אבטחת מידע בשם "Allsafe" כמהנדס אבטחת מידע. אליוט מתמודד עם פיצול אישיות חרדה חברתית ודיכאון קליני, וסובל מפרנויה וממחשבות שווא, ולאורך כל הסדרה הדמות השנייה משתלטת לו על התודעה. אליוט נוהג לפרוץ למחשביהם ולחשבונותיהם האישיים של האנשים עמם הוא בא במגע, בהם חברים, עמיתים לעבודה וגורמים מקצועיים, ולפעמים לפעול לפי המידע כדי להגן על קרוביו. המניע המרכזי לפעולותיו הוא הבוז שהוא חש כלפי הקפיטליזם האמריקאי והרצון לפגוע במי שהוא רואה כגורמים המזיקים ביותר בתוכו, תאגידי הענק והקונצרנים.
אליוט מגויס על ידי דמותו השנייה בדמות האקר אנרכיסט בשם "מר רובוט", המצרף אותו לקולקטיב של האקרים מהפכניים הנקרא "fsociety". אחת המשימות שלהם היא לבטל את כל החובות לבנקים העולמיים בכך שהם מצפינים את כל המידע של קונצרן הבנקאות הגדול בעולם הקרוי "E corp", ומשמידים את הגיבוי הקשיח לאותו מידע.
משפט האיינזצגרופן
משפט האיינזצגרופן, או בשמו הרשמי: ארצות הברית נגד אוטו אולנדורף ואח' (באנגלית: ) היה התשיעי מבין שנים-עשר משפטי נירנברג הנוספים, אשר נידונו בפני בית דין צבאי של צבא ארצות הברית;אשר כונה "military tribunal 9" ונערכו בהיכל הצדק בנירנברג, גרמניה, עם תום מלחמת העולם השנייה. במשפט זה עמדו לדין באשמת ביצוע רצח המוני, 24 קצינים באיינזצגרופן.
פרטי המקרה
האַיְינְזַצְגְרוּפֶּן (מגרמנית: Einsatzgruppen - "קבוצות משימה") הוא השם הכולל לעוצבות המבצע של האס דה והסיפ"ו, אשר שימשו כגורם מרכזי בהשמדת יהודי אירופה בתקופת השואה. הן הורכבו ממספר רב של יחידות חיסול ממונעות שהתקדמו אחרי הצבא הפולש בחזית המזרחית, וביצעו מעשי רצח של למעלה ממיליון יהודים, וכן פולנים, צוענים קומוניסטים רוסים. 24 הנאשמים במשפט זה היו כולם קצינים באיינזצגרופן אשר הואשמו בביצוע רצח המוני. בהכרעתו ציין בית הדין הצבאי:
אב בית-הדין במשפט האיינזצגרופן היה השופט מיכאל א. מוסמאנו מפנסילבניה. ראש צוות התביעה היה בריגדיר גנרל טלפורד טיילור והתובע הראשי במשפט היה בנג'מין פרנץ. כתב האישום הוגש ביום 3 ביולי ותוקן ב-29 ביולי 1947, כאשר הוספו שישה נאשמים נוספים. המשפט התנהל מ-3 ביולי 1947 עד 10 באפריל 1948.
מתוך 24 נאשמים, 14 נדונו למוות, אולם גזר הדין בוצע רק בארבעה מקרים: אוטו אולנדורף שהודה באחריות לרצח 90,000 בני אדם, פאול בלובל, אריך נאומן וורנר בראון הוצאו להורג בתלייה; כל הנאשמים האחרים נדונו לתקופות מאסר שונות. כולם שוחררו מהכלא ב-1958 כולל ארנסט ביברשטיין שתחילה נדון לעונש מוות.
האישומים
כל הנאשמים הואשמו בכל סעיפי האישום. כל הנאשמים הכחישו את האישומים. בית הדין מצא את כל הנאשמים אשמים בכל סעיפי האישום, להוציא את רוהל וגראף, אשר נמצאו אשמים בסעיף אישום 3 בלבד.
Up (שיר של אינה)
Up (בעברית: לְמַעלָה או מַעְלָה) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-29 באוקטובר 2021, על ידי חברת התקליטים גלובל רקורדס, כסינגל שלא מתוך אלבום. במקור, הוא נכתב על ידי סיקוטוי, מרצ'ל בוטזן, סבסטיאן ברק, מינלי ואינה והופק על ידי סיקוטוי ומרקו & סיבה. ב-17 בדצמבר 2021, הופצה גרסת רמיקס של השיר בו משתתף הראפר הג'מייקני שון פול. הרמיקס נכתב והופק על ידי אותם המוזיקאים שצוינו קודם לכן, עם קרדיט שניתן לפול על הבית שביצע.
הגרסה המקורית של "Up" הגיעה למקום השני במצעד הסינגלים של חבר המדינות, וה-51 במצעד הסינגלים של רומניה. קליפ המילים של השיר הועלה לערוץ היוטיוב של אינה בשידור חי ב-29 באוקטובר 2021. עבור הרמיקס של השיר, צולם וידאו קליפ רשמי שהועלה ליוטיוב ב-17 בדצמבר 2021, בשידור חי גם כן.
רקע וכתיבה
השיר נכתב על ידי סיקוטוי, מרצ'ל בוטזן, סבסטיאן ברק, מינלי ואינה והופק על ידי סיקוטוי ומרקו & סיבה. הוא הוקלט בשנת 2021 והופץ בסוף אוקטובר של אותה השנה. לאחר שהופץ, הודיעה אינה כי בכוונתה להוציא רמיקסים נלווים לשיר. בהמשך לכך, נודע על שיתוף פעולה עתידי של אניה והראפר הג'מייקני שון פול. לבסוף, פורסם הדואט בין השניים בערוץ היוטיוב הרשמי של אינה ב-17 בדצמבר 2021, בשידור חי. בסמוך לכך, הוא הועלה לרשתות הסטרימינג השונות והיה זמין להורדה דיגיטלית.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.
הרכב
מבחינה מוזיקלית, "Up" הוא שיר פופ בהשפעת דאנסהול, בו אינה שרה על "התגברות על כאב ואכזבה מהעבר [ו]פותחת את לבה מחדש", וכן על "אהבה שמרימה [אותה] למעלה כאשר נראה שהכול בחיים הולך בכיוון ההפוך". חלק מהשורות בשיר זכו לביקורות חיוביות, כדוגמת: "פַּעַם אַחַת, הָיְתָה יַלְדָּה שֶׁהִבִּיעָה מִשְׁאָלָה / לִמְצֹא לְעַצְמָהּ אַהֲבָה וּלְבַסּוֹף לַעֲשׂוֹת שִׁנּוּי / וְאָז בָּאתָ, רִפֵּאתָ עוֹד תֶּפֶר / וַאֲנִי שְׂמֵחָה עַל כָּךְ, אֲנִי יְכוֹלָה סוֹף סוֹף לַעֲשׂוֹת אֶת הַשִּׁנּוּי". הפזמון של השיר – "כְּשֶׁאֲנִי בְּדִכָּאוֹן אַתָּה יָכוֹל לְהָרִים אוֹתִי, לְמַעְלָה-פ-פ לְמַעְלָה-פ-פ לְמַעְלָה-פ-פ לְמַעְלָה-פ-פ / וּכְשֶׁאֲנִי נִפְגַּעַת אַתָּה יוֹדֵעַ שֶׁאֲנִי לֹא צְרִיכָה הַרְבֵּה / אַתָּה יָכוֹל לְהִשְׁתַּמֵּשׁ בְּמַגַּע הַקֶּסֶם הַזֶּה" – הפך לוויראלי ברשת החברתית, טיקטוק, בסמוך ליציאת השיר. בגרסת הרמיקס של השיר, הכוללת את בתי הראפ שלו, שון פול "נותר אופטימי לגבי הסיכוי שלו לרומנטיקה" ומבצע את השורות: "אֲהוּבָה אַתְּ כָּל הַזְּמַן אוֹמֶרֶת שֶׁאַתְּ מַרְגִּישָׁה אֶת כָּל הַכְּאֵב, שֶׁאַתְּ מַרְגִּישָׁה אֶת כָּל הַלַּחַץ הַנַּפְשִׁי / אַתְּ כֵּן יוֹדַעַת, הַ-S לַ-P, הוֹלֵךְ לָקַחַת אוֹתָךְ לְרַכֶּבֶת אַחֶרֶת".
ביקורת
"Up" זכה לשבחים ביקורתיים מטעם מבקרי המוזיקה. באדוורול פורסמה כתבה מקיפה אודות השיר, שנכתבה על ידי מריה-אלכסנדרה מורטו. היא התחילה ואמרה שמדובר ב"אחד מהשירים הלוהטים שהוציאה אינה במהלך הקריירה שלה". באתר של האחים וורנר גרמניה פורסמה כתבה אודות השיר גם כן.
באתר של LifestyleBG נכלל השיר ברשימת "5 השירים החדשים של השבוע", באותו השבוע בו יצא.
וידאו קליפ
קליפ המילים הרשמי של "Up" פורסם ב-29 באוקטובר 2021. הקונספט שלו מבוסס על אינה, שנראית במרכזו כפי שהיא נראית בעטיפת הסינגל. לאורכו, ניתן לראות קטעי וידאו שונים שלה, תוך שמילות השיר מופיעות גם כן בהתאם למנגינה שלו. הוא זכה להצלחה וצבר חצי מיליון ביממה אחת. ב-17 בדצמבר 2021 החל שידור חי בערוץ היוטיוב של אינה, שבהמשך נודע כווידאו קליפ הרשמי של הרמיקס ל-"Up" בו התארח שון פול. בשידור החי צפו מאות אלפי אנשים והוא צבר ביממה אחת קרוב למיליון צפיות.
נכון לדצמבר 2021, מונה הצפיות של קליפ המילים עומד על למעלה מ-15 מיליון צפיות.
מיקומי שיא
{{שני טורים
המגדל (קלף טארוט)
המגדל הוא הקלף שמספרו 16 בסדרת הארקנה הגדולה של קלפי הטארוט.
משמעות הקלף
הקלף מסמל אירועים חיצוניים המביאים לקריסה מוחלטת בחייו של האדם. עוד הוא מסמל משבר, ניתוק, ושינויים קיצוניים בלתי צפויים.
לפי ה-Pictorial Key to the Tarot של ארתור ווייט, האיור של קלף המגדל בחפיסת Rider-Waite נועד לסמל את חורבן בית המקדש בידי הכשדים.
הרנסאנס של המאה ה-12
הרנסאנס של המאה ה-12 הוא תקופה של 'לידה מחדש' בתחום התרבות, אשר ארעה בשיא ימי הביניים. במהלכה, התרחשו שינויים מפליגים בתחומים החברתיים, המדיניים, הכלכליים, הטכנולוגיים והתרבותיים. שינויים אלו סללו את הדרך לרנסאנס של המאה ה-15.
המושג 'הרנסאנס של המאה ה-12'
הרנסאנס (בצרפתית: Renaissance – "לידה מחדש") הוא שמה של תנועת תחייה תרבותית, פילוסופית ואמנותית שהחלה באיטליה בתקופת ימי הביניים המאוחרים והתפשטה בהדרגה לרחבי אירופה. ג'ורג'ו וזארי היה הראשון שהשתמש במילה "רנסאנס" Rinascita בדפוס, בספרו "חיי הציירים, הפסלים והאדריכלים הדגולים ביותר" שיצא לאור בשנת 1550 והוקדש לקוזימו דה מדיצ'י. ההתייחסות מצד וזארי הייתה בעיקר לתחיית האמנות בכיפה של מיכלאנג'לו; ויעקב בורקהארט, בספרו "תרבות הרנסאנס באיטליה", הרחיב את המילה למונח היסטורי המתאר את התקופה כולה, שנמשכה בערך מהמאה ה־14 ועד למאה ה־17.
הרנסאנס של המאה ה-12 הוא אחרון הרנסאנסים של ימי הביניים, וקדמו לו שני 'רנסאנסים'. אלו אירעו סביב תהליכים של התחזקות והתגבשות מדינית, אך נתנו את אותומיהם במגוון תחומים. ראשון בסדרה זו של תהליכים אירע סביב הכתרתו של קרל הראשון למלך הפרנקים (768-814), ולקיסר הקיסרות הגרמאנית-רומית הקדושה (800–814). קרל הגדול עודד את החינוך, בכך שהקים כנסיות, אשר סביבן נפתחו בתי ספר, שבהן למדו לטינית ויוונית. תור זהב זה כונה 'הרנסאנס הקרולינגי', על ידי ההיסטוריון הצרפתי ז'אן ז'אק אמפר (1839).
אירופה ידעה רנסאנס נוסף סביב הכתרו של אוטו הראשון למלך הסקסונים (936-973) ולקיסר הקיסרות הגרמאנית-רומית הקדושה (962–973). אוטו הגדול הביא לפריחה תרבותית בכל האימפריה, שלימים תזכה בשם "הרנסאנס האוטונאי". האימפריה הפכה למעצמה ונתפסה כממשיכה של השלטון הקרולינגי, ולאחת האימפריות הגדולות ששלטו באדמת אירופה אי פעם. הוא מינה בישופים וארכיבישופים, אשר הזרימו דם חדש לתרבות האירופאית של ימי הביניים.
המושג 'הרנסאנס של המאה ה-12' הוטבע בידי המלומד צ'ארלס הומר הסקינס ב-1927, בעקבות דמיון רב בתופעות תרבותיות בין 'הרנסאנסים'. בספרו הוא טען שעוד ב-1070 נשבה רוח של שינוי ברחבי אירופה; שבאה לידי ביטוי בשלל תחומי תרבות: בשגשוג הסגנון הרומנסקי, הגותי הקורן והגותי הלוהב באמנות; בהופעתן של ספרויות בלשונות אירופה; בהחייאת הקלסיקונים הלטיניים, הספרות הלטינית והחוק הרומאי; ברכישה מחדש של המדע ושל הפילוסופיה היווניים, בתיווכם של הערבים; ובהקמת ראשונות האוניברסיטאות האירופיות. לדידו של הסקינס המאה ה-12 הטביעה אפוא את רישומה על ההשכלה הגבוהה, הפילוסופיה הסכולסטית, מערכות המשפט, האמנות, הספרות ועוד. על פי קנט קלרק, כבר מ-1100 החלו להיות מוקמים מזנזרים וקתדרלות מרשימים, המאותרים בפסלים, מוזאיקות, ועבודות אחרות; אשר כמותם לא נודעו במאות הקודמות. האב סוגר ממנזר סנט-דני נחשב לאחד הפטרונים של האמנות הגותית בראשיתה; וזאת התפתחה על רקע ההבנה שבכוחה של האמנות להביא ליתר קרבה לאל.
הרקע להופעת 'רנסאנס' במאה ה-12
המאה ה-12 הייתה תקופה העטירה במסעות צלב. מאה זו גם מתאפיינת בהתפתחות מואצת של הערים וכלכלתן וכן בגדילת אוכלוסייתן. גם בכפרים חל שיפור בדרכי עיבוד הקרקע, והומצאו כלים חדשים, אשר הביאו לעלייה בתפוקת התוצרת החקלאית. עם הרפורמה הגרגוריאנית, הכנסייה מצדה עברה שינויים, אשר אפשרו נגישות משופרת לאוצרות הספרותיים וההגותיים של העולם העתיק. כמו כן, מוקדי הידע עברו מהמנזרים לקטדרלות, ולבתי הספר שקמו לצידן. מלכי צרפת הופכים את פריס לבירה בינלאומית, שבה נוהרים מלומדים מכל אירופה. גם שאר ערי אירופה יודעות שגשוג דומה.
בנסיבות אלו נוצר מפגש בין התרבות הלטינית במערב, לבין התרבות המזרחית בביזנטיון, ולבין התרבות הערבית, ששלטה במזרח התיכון בכלל, ובארץ ישראל בפרט. זאת נכבשה בתחילת המאה ה-12 והוקמה בה ממלכה צלבנית. הצלבנים שחזרו לאירופה הביאו עימם שפע של חפצים, אשר יצרו מגע תרבותי בלתי אמצעי ויחסי סחר בין המערב למזרח. שלטו במסחר ערי המדינה של איטליה, ובין היתר ונציה וגינואה, שספינותיהן שלטו על כל ערי-הנמל של הים התיכון. פירנצה מצידה הפכה למעצמה כלכלית בעלת סדר גודל עולמי. בכדי להאדיר את שמן, מנהיגי ערי המדינה הללו טיפחו בקרבן חיי תרבות פוריים.
אבל גם בצפונה של אירופה, אירעו אירועים חשובים שתרמו להתפתחות הרנסאנס. מטעמים כלכליים, במאה ה-12 קמה הליגה ההנזיאטית, בערי החוף של הקיסרות הגרמאנית-רומית הקדושה. בראשה עמדה העיר לובק, שנוסדה ב-1158. הצטרפו לברית ערים זו המבורג, שטטין, ברמן ורוסטוק. בשיאה הליגה כללה גם ערים מחוץ לקיסרות הגרמאנית-רומית הקדושה, וביניהן ערי ארצות השפלה, לונדון ודנציג שבפולין. השפעת ברית הערים ההנזתיות הגיעה גם לסקנדינביה (ברגן) ולרוסיה (נובגורוד). כמו כן, הגרמנים התחילו משתלטים על שטחים סלוויים, ועליהם קמו פרוסיה ושלזיה. בעקבות תנאי המסחר המשופרים, שגשגה התרבות בצפונה ובמזרחה של אירופה.
רוח הרנסאנס של המאה ה-12
בשרארטר לא רק מחקים את המורשת הישנה, אלא מתפתח בה לימוד רציונלי, המבוסס על חוויית 'האמיתי', מה שמכונה 'הפיזיקה'. לדוגמה, טיירי משארטר מפרש את הביבליה 'secundum physicam et ad litteram' ('על פי הפיזיקה והאות'). מתקיים אפוא ניסיון לבחון את הביבליה בכלים הנענים להגיון האנושי.
רוח הרנסאנס מוצאת את ביטויה בהתעוררות בתודעה האנושית: חל עיון מוגבר בחלקו של האדם בבריאה, והיותו נזר הבריאה וכן בפן האנושי של ישו - למשל ב-Cur Deus homo לאנסלם. ההתעניינות באדם באה לידי ביטוי גם בפיתוח מדעי הרפואה, בתרגומן של יצירות יווניות וערביות על האנטומיה והפיזיולוגיה של האדם ובכלל על הטבע, וכן בכתיבת חיבורים חדשים על נושאים אלו, למשל בידי Adelard de Bath (שחיבר Questiones naturales). הוגים אחרים מתבוננים באדם כמיקרוקוסמוס של הבריאה, וכחי בהרמוניה איתה (Bernard Silvestre, Alain de Lille, Honore d'Aurun, Hildegard de Bingen). אצל אלן דה ליל, הטבע פונה לאל, כדי שיעשה למען כינון עולם הרמוני, שבו יוכל להתקיים אדם טוב ומושלם.
ההיסטוריון לה-גוף טוען להיווצרות של שכבת משכילים מתוך שורות הכנסייה - הסכולסטיקנים. אלו ניהלו ויכוח פורה, ומבשריהם הוא אנסלם מקנטרבורי, בן המאה הקודמת. הסכולסטיקה צמחה מתוך ההתנגדות לשיטה הנוצרית המונסטית (שיטת הלימוד של הנזירים הנוצרים), שקדמה לה. החשיבות המיוחסת לה נובעת מהשימוש שלה בהיגיון (לוגיקה) ככלי למתן תשובות לשאלות פילוסופיות ותאולוגיות, בניגוד לשיטת הלמידה המונסטית, שהסתמכה בעיקר על הכתוב בכתבי־יד עתיקים, ללא דגש על עקביות לוגית. בין הסכולסטיקנים המוקדמים (1000–1250) נמנים פייר אבלר, פטר לומברדוס וז'ילבר דה לה פורה. הסכולסטיקה, אשר הושפעה מהגותו של אריסטו הגיעה לשיאה בשנים 1250–1350. בין הוגיה הבולטים נמנים רוברט גרוסטסטה, רוג'ר בייקון, אלברטוס מגנוס, תומאס אקווינס, בואטיוס דה דקיה, דונס סקוטוס, רדולפוס בריטוס, ויליאם איש אוקאם, ז'אן בורידן.
פריס הופכת לאבן שואבת, ובה נוהרים מלומדים מכל ארצות אירופה. גיום משמפו מקים בה את אסכולת סנט-ויקטור. בולט בה היג דה סנט-וינקטור, אשר בצד 'De sacramentis' כתב את 'Didascalicon', שמתמצתת את עולם הידע של ימי הביניים. עוד מורים באסכולה זו הם אנדרה דה סנט ויקטור, ורישרד דה סנט ויקטור (שכתב de Trinitate, כהמשך ליצירתו של אבלרד). גודפרואה דה סנט ויקטור מעלה את הטענה על היות אדם מיקרוקוסמוס של הבריאה. עוד ראויים לציון גוטיה דה סנט ויקטור וטרוס מפואטיה ופטרוס לומברדוס, שה-Sententiae שלו היה ליצירה תאולוגית רבת חשיבות בימי הביניים.
חידושי המאה ה-12
לאחר קריסת האימפריה הרומית המערבית, הדלדלה אוכלוסייתה של אירופה. כמו כן, אבדה מרבית ספרותה המדעית והפילוסופית, הכתובה בלטינית ויוונית. מעט הידע שנותר הוחזק בידי הכנסייה, בה שלטה השפה הלטינית בלבד. במאה הי"ב חל מפנה, בעקבות מגעה של אירופה עם מחד התרבות הערבית, אגב השתלטות הערבים על ספרד ודרום איטליה, ותהליך הרקונקיסטה; ומאידך עם התהדקות היחסים בין המערב לביזנטיון. כתוצאה מהמגעים התרבותיים הללו, ובעידוד האוניברסיטאות שקמו, תורגמו באופן הולך וגובר יצירותיהם של פילוסופים יווניים וערבים, ובמיוחד את אלו של אריסטו.
במקביל חלו מספר התפתחויות טכנולוגיות חשובות: הומצאה טחנת הרוח באנגליה (1185) ובאותו הזמן הומצא המצפן. בית חרושת לנייר הוקם לראשונה בספרד סביב 1100. האסטרולב הובא לספרד בידי המוסלמים.
במאה ה-12 חל עיון מוגבר בספרות הלטינית, וזאת בלי קשר להתפתחות תרגום יצירות יווניות ללטינית. בתי הספר של הקתדרלות של שארטר, אורליאן וקאנטרבורי היו למרכזים, שבהם שגשגה הספרות הלטינית. ג'ון מסאליסבורי, המזכיר של קאנטרברי, מונה לבישוף שארטר. בעקבות התעניינותו בספרות הלטינית, חודשה ההתעניינות ביצירותיהם של אובידיוס, ורגיליוס, טרנציוס, הוראציוס, סנקה ובעיקר קיקרו. בשירה, ורגיליוס וכן אובידיוס הפכו לאובייקט הערצה. על אף התנגדותה של הכנסייה לכל התרבות הפגאנית הזאת, האוניברסיטאות הפכו למרכזים אריסטוטליים. עם גילויין של יצירותיו של אריסטו, התפתחה הסכולסטיקה, בעקבות חשיפתם של הנוצרים ליצירותיהם של הרמב"ם, אבו סינא ואבן רושד, שהושפעו ממנו. הסכולסטיקנים הבולטים הם אלברטוס מאגנוס, בונבנטורה ותומאס איש אקווינס. אלו השתמשו במושגים אריסטוטליים להגנה על הדוקטרינה הקתולית. האוניברסיטה של בולונייה מצדה הפכה לאבן שואבת, בכל הנוגע ללימודי משפט רומי ורפואה.
הכוכב (קלף טארוט)
הכוכב הוא קלף מספר 17 בארקנה הגדולה של קלפי הטארוט.
משמעות הקלף
קלף הכוכב מייצג טוהר, כנות, יושר ותמימות. כמו כן, הוא מייצג את האמונה של האדם ביכולתו לשקם את חייו. הנערה העירומה בקלף מסמלת את נפש האדם ללא נכסים גשמיים אך במצב של טוהר של הניקיון. הערום בקלף מסמל את האומץ להיחשף ממקום של ביטחון עצמי ואמון וכן את היחס הטבעי לגוף ולמיניותו כחלק מהטבע.
הקלף מציע לאדם ללכת אחרי חלומותין, ולהאמין שהם יתגשמו.
רו מו-היון
רו מו-היון (בהנגול: 노무현;) היה נשיאהּ ה-16 של קוריאה הדרומית בשנים 2003–2008.
ביוגרפיה
רו נולד בשנת 1946 למשפחה ענייה בכפר בדרום-מזרח המדינה, סמוך לפוסאן.
למד משפטים, פעל כעורך דין מ-1975, והתמקד בפעילות למען זכויות האדם עבור סטודנטים אקטיביסטים בקוריאה הדרומית.
הקריירה הפוליטית שלו התרחבה מאוחר יותר, כאשר הצטרף ב-1988 ל"מפלגת האיחוד הדמוקרטית", והגיעה לשיאה עם התמודדותו בבחירות לנשיאות ב-2003. הוא זכה לתמיכה רחבה בעיקר בקרב הסטודנטים במדינה אשר סייעו להצלחתו ולניצחונו בבחירות. בשנת 2006 הוא מינה את האן מיונג-סוק לראשת הממשלה, ובכך לראשונה בראש הממשלה של קוריאה הדרומית עמדה אישה.
כשנה לאחר סיום כהונתו הוא נחשד בשחיתות, ונפתחה חקירה משפטית אשר משכה את תשומת הלב הציבורית במדינה.
רו התאבד ב-23 במאי 2009 בקפיצה מצוק ההר שליד ביתו, והשאיר מכתב התאבדות על מחשבו האישי.
שרה ססיליה הריסון
שרה ססיליה הריסון (באנגלית: Sarah Cecilia Harrison; ) הייתה אמנית אירית והאישה הראשונה שכיהנה במועצת העיר דבלין.
ביוגרפיה
שרה הריסון, נולדה למשפחה אמידה בהוליווד, מחוז דאון. היא הייתה אחייניתו הגדולה של הרפורמר והתעשיין הנרי ג'וי מקראקן. בגיל עשר נפטר אביה והיא ומשפחתה עברו להתגורר בלונדון.
הריסון למדה בבית הספר בלונדון, שם זכתה במדליית כסף מטעם יוניברסיטי קולג', לונדון, על ציור עתיקות. היא למדה בבית הספר לאומנות סלייד בין השנים 1878–1885 וזכתה במלגת סלייד. היא טיילה רבות ביבשת במסגרת לימודיה כולל פריז, איטליה ואמסטרדם.
קריירה
בשנת 1889 עברה הריסון לדבלין והתבססה כאחת מאמני הדיוקן המובילים באירלנד. היא הגישה 60 ציורים לתערוכה השנתית של האקדמיה המלכותית ועבודות רבות נוספות לאקדמיה המלכותית בלונדון במהלך הקריירה שלה. היא הייתה אקדמית כבוד של האקדמיה המלכותית לאולסטר לאמנויות.
אחיה של הריסון היה תומך של צ'ארלס סטיוארט פרנל וחבר פרלמנט של טיפררי. היא ערכה קמפיין להרחבת ההקלות למובטלים בעלי כושר עבודה ופעלה לקידום זכויות נשים. היא הייתה מעורבת מקרוב במאמציו של יו ליין להקים גלריה לאמנות מודרנית בדבלין.
הריסון קבורה בבית העלמין של הר ג'רום, על הכותרת על מצבתה כתוב "אומנית וחברת העניים".
הסגנון האמנותי של הריסון מדויק ומציאותי. ישנן דוגמאות לעבודותיה באוספי הגלריה הלאומית של אירלנד, גלריה יו ליין, במשרד העבודות הציבוריות, הגלריה הלאומית לפורטרטים הסקוטית, מוזיאון אולסטר והמוזיאונים הלאומיים צפון אירלנד.
שרה ססיליה הריסון ידועה כאמנית, לאומנית, רפורמית חברתית ופמיניסטית.
ב-24 בנובמבר 2014 ציורה 'דיוקן של קוראת צעירה' נמכר במכירה פומבית תמורת 6,600 אירו.
גיורגי ממרדשווילי
גיורגי מַמַּרְדַּשְׁוִילִי (בגאורגית: გიორგი მამარდაშვილი; נולד ב-29 בספטמבר 2000 בטביליסי שבגאורגיה) הוא כדורגלן גאורגי המשחק בעמדת השוער בקבוצת ולנסיה מהלה ליגה, ובנבחרת גאורגיה.
ההשאלה לאולימפי רוסתווי
לקראת עונת הושאל ממרדשווילי לאולימפי רוסתווי מליגת העל הגאורגית. ב-2 במרץ 2019 ערך את הופעת הבכורה שלו במועדון, בהפסד 1–4 ללוקומוטיב טביליסי במסגרת המחזור הראשון בליגה. הוא ערך 28 הופעות ליגה בעונה זו, ועזר לאולימפי רוסתווי להימנע מירידת ליגה.
ההשאלה ללוקומוטיב טביליסי
לקראת עונת הושאל ממרדשווילי ללוקומוטיב טביליסי מליגת העל הגאורגית. ב-9 ביולי 2020 ערך את הופעת הבכורה שלו במועדון, בהפסד 1–4 לדינמו בתומי במסגרת המחזור החמישי בליגה. הוא שיחק במועדון במשך עונה וחצי, בהן ערך 29 הופעות ליגה.
ההשאלה לוולנסיה
ב-7 ביוני 2021 הושאל ממרדשווילי לוולנסיה מהלה ליגה למשך עונה אחת, ונרשם כחלק מסגל קבוצת המילואים של המועדון, המשחקת בפרימרה דיויסיון RFEF. לאחר שהרשים את המאמן חוסה בורדאלאס בקדם העונה, ערך את הופעת הבכורה שלו בקבוצה הראשונה של המועדון בניצחון 0–1 על חטאפה במסגרת המחזור הראשון בליגה לעונת 2021/2022.
מעבר קבוע לוולנסיה
ב-31 בדצמבר 2021 חתם ממרדשווילי על חוזה קבוע בוולנסיה, עד 2024.
מחלת קואוטס
סימנים ותסמינים
הסימן האופייני הראשון של המחלה הוא leukocoria - "לאוקוקוריה" - "אישון לבן" - מראה לבנבן-אפור של האישון שנגרם על ידי הבצקת של הרשתית בעקבות התפליטים הכוללים דם ושומנים. תסמינים אופייניים אחרים הם טשטוש ראייה, בדרך כלל בולט כשסוגרים אחת מהעיניים (בגלל האופי החד-צדדי של המחלה). לעיתים קרובות העין שאיננה נגועה מפצה את ליקוי הראייה בעין השנייה, אולם נוצרת הפרעה בתפיסת העומק והיסט. ההיתדרדרות בראייה עלולה להתחיל או בראייה המרכזית או בראייה ההיקפית. תכופות מתחילה בחלק העליון של שדה הראייה התואם את קרקעית העין שבה נוצרים תפליטים. הבזקי אור, הידועים כפוטופסיה ועצמים צפים בעין הם גם כן סימנים שכיחים. העין הנגועה יכולה לתפוס דפוסיי צבע תמידיים. בהתחלה חושדים שמדובר בהזיות ראייה, אולם דפוסים אלה הם תוצר של היפרדות הרשתית ושל נוזלים זרים הנמצאים באינטראקציה עם התאים קולטי האור האור שברשתית. אחד הסימנים המבשרים את המחלה הוא העין הצהובה בצילום מבזק. כפי שאפקט עיניים אדומות נגרם על ידי השתקפות כלי הדם שבקרקעית העין הבריאה, בעין הפגועה על ידי מחלת קואוטס, נראית צהובה בצילומים, בגלל השתקפות משקעי הכולסטרול. הילדים שנראים עם עין צהובה בצילומים מופנים לייעוץ מידי אצל אפטומטריסט או רופא עיניים, שיעריך ויאבחן את המחלה ויפנה אותם למומחה לרשתית ולגוף הזגוגי. מחלת קואוטס אינה כואבת בדרך כלל. כאב מתרחש כשלא ניתן לנקז נכון את הנוזלים מהעין, מה שגורם לעלייה בלחץ הפנימי ויוצר גלאוקומה כואבת.
העבודה האדריכלית של לה קורבוזיה
העבודה האדריכלית של לה קורבוזיה, תרומה יוצאת דופן לתנועה המודרנית (באנגלית: The Architectural Work of Le Corbusier, an Outstanding Contribution to the Modern Movement) הוא שמו של אתר מורשת עולמית של אונסק"ו שהוכרז ב-2016. האתר מאגד 17 מבנים או קומפלקסים, רובם בצרפת ומקצתם מפוזרים בארגנטינה, בבלגיה, בגרמניה, בהודו, ביפן ובשווייץ, שתוכננו על ידי האדריכל השווייצרי לה קורבוזיה ומייצגים את עבודתו ואת מאפייני האדריכלות המודרנית שיישם.
מחלת קואוטס
מהלך
מחלת קואוטס פוגעת בדרך כלל בעין אחת (חד-צדדית) ומופיעה בעיקר אצל בני מין זכר צעירים במקרה אחד מתוך 100,000. התסמינים מתחילים בעשור הראשון של החיים. הגיל שיא בהתחלת המחלה הוא גיל 6–8, אבל טווח הגילים יכול להיות בין 5 חדשים ל-גיל 71. . מחלת קואוטס גורמת לאבדן הדרגתי של הראייה. דם דולף מכלי דם לקויים שבקרקעית העין, ומשאירים מאחור משקעי כולסטרול ומזיקים לרשתית. מהלך המחלה הוא איטי בדרך כלל. בשלבים מתקדמים קיים סיכון להיפרדות רשתית. עלולים להתפתח גלאוקומה, אטרופיה וירודים. במקרים מסוימים יש צורך בעקירת העין (אנוקלאציה).
מחלת קואוטס יכולה להיות ביטוי חוץ-שרירי נדיר של הדיסטרופיה שרירית פסציוסקפולו-הומרלית. FSDH. במחקר יחיד דווח על התרחשותה באחוז אחד של חולי FSDH, יותר בסוג 1 - עם דלציות גדולות של D4Z4.
העבודה האדריכלית של לה קורבוזיה
לה קורבוזיה נחשב על ידי רבים לאדריכל המשפיע ביותר בתולדות האדריכלות המודרנית. העקרונות שטבע וחידושיו בצורה, בחומר, במבנה ובתוכנית השפיעו ומשפיעים עד היום השפעה מכרעת על האדריכלות והתכנון העירוני, ויצרו צורת התבוננות חדשה על הצרכים השימושיים והאסתטיים שממלאים הבית והעיר. המבנים שנבחרו, מסוגים ושימושים שונים - בתי מגורים, בית חרושת ומבני דת, תרבות ושלטון - משקפים את החדשנות של לה קורבוזיה ואת יישום העקרונות והחידושים של האדריכלות המודרנית, שרבים מהם נטבעו על ידו. בין אלו נמנים העמדת הבניין מעל קומת עמודים פתוחה (פילוטי), הבאה לידי ביטוי בווילה סבואה; עירוב השימושים בבניין והשימוש ב"מודולור" הבאים לידי ביטוי ביחידת מגורים במרסיי; התכנון העירוני המודולארי והמרווח במתחם הקפיטול בצ'אנדיגאר; והקונסטרוקציה הפיסולית והבטון החשוף המוצגים בכנסיית נוטרדאם די או.
המבנים
להלן המבנים לפי המספר הסידורי שלהם באונסק"ו:
מחלת קואוטס
אבחנה מבדלת
(אקטזיה בלתי סדירה של כלי דם הרשתיים). למפרצות המיליאריות לבר ומחלת קואוטס ישנה תמונה קלינית דומה מאוד ועל כן מחברים רבים סבורים שהן אותה המחלה.
לפי הסקירה התמציתית של גורבניאן ואחרים, הדימות על ידי תהודה מגנטית עוזר באבחנה המבדלת בין מחלת קואוטס לבין רטינובלסטומה. במקרה מחלת רואוטס דו-צדדית או המופיעה אצל בנות בדיקת דימות זו עוזרת להבחין בלאוקואנצפלופתיה עם הסתיידויות וציסטות תוך-גולגולתיות: רטינופתיה תפליטית יחד עם לאוקואנצפלופתיה מסוג זה מופיעה בשתי הפרעות רב-מערכתיות אוטוזומיות רצסיביות: הפרעות אלה נגרמות לכאורה על ידי הפחתת שימור הטלומר. הפגיעות המוחיות לעיתים רחוקות הן אסימפטומטיות כשהילד פונה לרופא העיניים בגלל פזילה, לאוקוקוריה או גלאוקומה על רקע רטינופתיה תפליטית.
פתוגנזה
מחלת קואוטס נחשבת לתוצאה של פירוק המחסום דם-רשתית בתאים האנדותליים המביא לידי דליפת חמרים מן הדם הכוללים גבישי כולסטרול ומקרופאגים עמוסי שומנים לתוך הרשתית ולמרחב התת-רשתי. עם הזמן הצטברותו של תפליט חלבוני זה מעבה את הרשתית ומוביל להיפרדות תפליטית מסיבית של הרשתית..
גנטיקה מולקולרית
המקור המדויק של המחלה אינו ידוע אולם היא יכולה להיות קשורה למוטציה סומטית של החלבון (NDP (Norrie Disease Protein
ממצאי דימות
מחקרי דימות כמו אוטרסונוגרפיה (אולטרסאונד), טומוגרפיה ממוחשבת (CT) ותהודה מגנטית אלקטרונית (MRI) יכולים לסייע באבחון. באולטרסואנד במחלת קואוטס נראית נעין מאסה היפראכואית בחלק האחורי של הגוף הזגוגי ללא הצללה אקוסטית אחורית. ניתן לצפות גם דימום תוך זגוגי ותת-רשתי.
בטומוגפריה הממוחשבת CT גלגל העין נראה היפרדנסי בהשוואה לגוף הזגוגי הנורמלי, זאת בגלל התפליט החלבוני, העלול לסתום את המרחב הזגוגי בשלב מתקדם של המחלה. השוליים הקדמיות של התפליט התת-רשתי מוגבר עם הניגוד. מכיוון שהרשתית נקבעת מאחור לדיסקה האופטית, הגברה זו מקבלת צורת V.
ממצאים פתולוגיים
באופן גס, נראים בדרך כלל היפרדות של הרשתית ותפליט צהבהב תת-רשתי הכולל גבישי כולסטרול. בבחינה מיקרוסקופית במקרים אחדים קירם של כלי הרשתית היא מעובה, בעוד שבמקרים אחרים הקיר יכול להיות דק יותר עם הרחבה לא סדירה של הלומן. התפליט התת-רשתי מורכב מגבישי כולסטרול, מקרופאגים עמוסי כולסטרול וצבע, אריתרוציטים והמוסידרין. ברשתית ניתן לצפות גם בתגובה גנולומטוטית, בהשפעת התפליט.. חלקים של הרשתית יכולים לפתח גליוזיס כתגובה לנזק.
טיפול
בשלביה המוקדמים יש מעט אפשרויות טיפוליות. ניתן להיעזר בכירורגיית לייזר או בקריותרפיה לשם הריסת כלי הדם הלקויים., על מנת לעצור את התקדמות המחלה. עם זאת, עם כלי הדם הדולפים מצטברים מסביב לעצב הראייה אינו מומלץ טיפול זה שמא נזק של העצב יביא לידי עוורון קבוע. אף על פי שמחלת קואוטס מובילה בהדרגה אל אבדן הראייה, קיימת אפשרות שהיא תעצור מעצמה, או זמנית או לחלוטין. תועדו מקרים שבהם המחלה החלימה לבד. עם זאת כשמתרחשת היפרדות רשתית המוחלטת, אבדן הראייה הוא ברוב המקרים לצמיתות. אם המטופל סובל מכאבים עזים וסיבוכים נוספים יש צורך לפעמים בעקירת העין. (אנוקלאציה)
היסטוריה
הראשון שתיאר מחלה זו - ב־6 מקרים של ילדים - היה רופא העיניים הסקוטי ג'ורג' קואוטס בשנת 1908. מחל, קואוטס נקראה כך לראשונה במאמר של רופא העיניים אויגן פון היפל בשנת 1913
לקראיה נוספת
G.Russu Boli și sindroame cu nume proprii - Ghid-Dicționar vol I, Junimea, Iași 1975 (ג. רוסו - מחלות ותסמונות בעלות שמות של אישים - מדריך-לקסיקון כרך א, הוצאת ז'ונימיה, יאש, 1975)
Attention: Miley Live
Attention: Miley Live (בעברית: שימו לב: מיילי בהופעה חיה) הוא אלבום ההופעה השני של הזמרת האמריקאית מיילי סיירוס. אלבום ההופעה יצא לאור ב-1 באפריל 2022, על ידי חברות התקליטים קולומביה רקורדס וסמיילי מיילי בע"מ.
רוב האלבום הוקלט במהלך ההופעה שלה שהתקיימה כחלק מפסטיבל המוזיקה של סופרבול באצטדיון קריפטו. קום ארנה בלוס אנג'לס ב-12 בפברואר 2022, כאשר רשימת השירים כללה שירים מאלבומיה Plastic Hearts (2020), Miley Cyrus & Her Dead Petz (2015), Bangerz (2013), The Time of Our Lives (2009), Breakout (2008), ו-Meet Meley Cyrus (2007), יחד עם גרסאות כיסוי לשירים ידועים. האלבום כולל גם שתי רצועות שלא פורסמו – "Attention" ו-"You". סיירוס אמרה שהאלבום "נוצר בידי המעריצים ועבור המעריצים".
רקע והכרזה
סיירוס הייתה צפויה לצאת לסיבוב הופעות על מנת לקדם את אלבום האולפן השביעי שלה, Plastic Hearts (2020), אך בשל התפרצות מגפת הקורונה דחתה את סיבוב ההופעות שלה מספר פעמים, עד שיצאה לבסוף במהלך שנת 2021–2022 לסיבוב ההופעות השישי שלה הנקרא, "Attention Tour". בסיום סיבוב ההופעות, הכריזה סיירוס על האלבום בסוף ההופעה שלה שאירעה בלולהפלוזה ברזיל בסאו פאולו ב-27 במרץ 2022. השיר "You" בוצע לראשונה על ידי סיירוס במהלך תוכנית הטלוויזיה "ספיישל מסיבת השנה החדשה של מיילי", אשר אירעה במיאמי ב-31 בדצמבר 2021, בעוד ש-"Attention" בוצע במהלך ההופעה שאירעה כחלק מפסטיבל המוזיקה של סופרבול בפברואר 2022.
לאחר הכרזת האלבום הוציאה סיירוס קליפים עבור השירים "", "Wrecking Ball x Nothing Compares 2 U" ו-"Never Be Me".
ב-25 באפריל 2022, הכריזה סיירוס על צאת גרסת הדלוקס של האלבום, שתכלול שישה שירים נוספים, שהם בעיקר חלק מהמופע בפסטיבל בלולהפלוזה שהתקיים בברזיל בסאו פאולו ובהופעות אחרות שהתקיימו באמריקה הלטינית, בנוסף האלבום כולל גם את הסינגל "Angels like You" שנוסף בהופעה שלה בקולומביה כהכרת תודה על כך שהשיר הגיע למקום הראשון באייטונס באותה המדינה מפני שהמעריצים שלה שרו את השיר כל הלילה מחוץ למלון שבו שהתה בבוגוטה.
הירח (קלף טארוט)
הירח הוא קלף מספר 18 בארקנה הגדולה של קלפי הטארוט.
משמעות הקלף
קלף המדבר על בלבול, אשליות, אי שפיות, שגעון, דיכאון, התמכרויות, תת-מודע, מיסטיקה, פחדים שעולים וצפים מן העבר.
ארתור אדוארד וייט גרס כי קלף הירח מסמל בין היתר אויבים נסתרים, סכנה, מבוכה, אפלה, אימה, הטעיה ושגיאה.
מערת תיאופטרה
מערת תיאופטרה (באנגלית: Theopetra Cave, ביוונית: Σπήλαιο της Θεόπετρας) היא מערה פרהיסטורית הממוקמת בהר שולחן, בחבל תסליה, במרכז יוון, כ-6 ק"מ דרומית מזרחית למטאורה. שוכנת בגובה של כ-330 מ' מעל פני הים, 100 מ' מעל העמק. פתח המערה פונה צפונה ומשקיף על נחל ליתאוס שזורם למרגלותיה.
המערה, כמעט מרובעת בצורתה עם גומחות קטנות (חללים קרסט ים) בשולייה, משתרעת על שטח של כ-500 מ"ר, ולה כניסה מקושתת, עם פתח ברוחב של 17 מ' וגובה של 3 מ', המאפשרת כניסת שפע אור טבעי פנימה.
המערה נוצרה לפני 65 עד 135 מיליון שנים, ונודעה בגלל חשיבותה הארכאולוגית הייחודית, שכן, היא אוכלסה על ידי בני אדם במשך כ-130,000 שנים, החל מהתקופה הפלאוליתית התיכונה ועד התקופה הנאוליתית. הממצאים מהמערה מספקים צוהר ייחודי להיסטוריה של מגורים אנושיים ביוון, וכן הניבה שפע של מידע על תרבויות אנושיות מוקדמות, כולל הכלים, התזונה והמנהגים החברתיים שלהם, מה שהופך אותה לאחד האתרים הארכאולוגיים החשובים ביותר ביוון.
המערה ננטשה מיושביה בסביבות 4,000 לפני הספירה, בסוף התקופה הנאוליתית, מפאת שיטפונ ות עזים שחדרו דרך פתח המערה והסדקים הקרסט יים, בעתיים חלקים גדולים מהתקרה התנתקו והתמוטטו, דחקו את הדיירים החוצה, בחיפוש אחר מקום אחר למגורים, ולהסתגלות לאורח חיים שהם כבר הכירו מהיישובים שהיו באזור. בשנים האחרונות שימשה המערה מקלט לאוכלוסייה המקומית בעתות מלחמה, ובתקופות אחרות גם כמכלאות לבעלי חיים.
מפאת חשיבותה לפרהיסטוריה של דרום מזרח אירופה, המערה הפכה לאתר ארכאולוגי הפתוח למבקרים, ואילו ממצאיה מוצגים במוזיאון התיעוד וההדרכה בעיירה תיאופטרה הסמוכה. האתר נפתח רשמית לציבור בשנת 2009, אך נסגר זמנית כעבור שנה. הוא נפתח מחדש שנה לאחר מכן, אך נסגר שוב ב-2016 מחשש למפולות.
החפירות והממצאים
החפירות במערה החלו בשנת 1987 על ידי ד"ר יקטריני קיפאריסי-אפוסטוליקה, ראש המחלקה לפלאואנתרופולוגיה וספלאולוגיה של משרד התרבות והספורט של יוון, ומאז היא נחקרת על ידי צוותים בינתחומיים ובינלאומיים.
הסטרטיגרפיה של המערה הופרעה מאוד לאורך העיתים, בעיקר על ידי שיטפונות מים עצומים דרך חללי הקרסט והכניסה הרחבה וכן משום ששכבה ענקית מתקרת המערה התנתקה ונפלה. כך גם מפאת התערבויות אנושיות, כמו יישור המערה לביטחון החיות שאוכלסו שם ועקב השימוש במערה כמקלט על ידי האוכלוסייה המקומית בתקופות מלחמה. גורם נוסף שהפריע את הסטרטיגרפיה הוא פעילות בעלי חיים שחפרו מחילות וגררו חומר ארכאולוגי משכבה לשכה.
החפירות במערה חשפו עדויות לכך שהיא שימשה כמחנה ציד ולמגורים של בני אדם עוד מהתקופה הפלאוליתית התיכונה (לפני כ-130,000-35,000 שנים), שהשאירו אחריהם מגוון כלי אבן, מהתקופות הפלאוליתית, המזוליתית והנאוליתית, וכן כלי חרס, עצם וקונכייה נאוליתיים. המחקר במערה אפשר לארכאולוגים להבין טוב יותר את המעבר מאורח החיים הפלאוליתי לנאוליתי ביוון היבשתית.
החומה
בשנת 2010 בפתח המערה נמצאה ערימת אבנים שכסתה את כל רוחב הכניסה. נראה שהאבנים היו שם בכוונה ופעם יצרו חומת אבן שסגרה חלקית את הכניסה למערה, כמחסום בטיחותי שהגן על יושביה מפני בעלי חיים ומפני תנאי מזג אוויר קיצוניים של קור.
באמצעות שיטת תיארוך המכונה 'לוּמִינֶסֶנְצְיָה אופטית מומרצת (אנ' - OSL - Optically Stimulated Luminescence), הצליחו המדענים לתארך את הקיר הזה ל-22,000 עד 24,000 שנים לפני זמננו, ולמקם את בנייתו בעידן הקרח האחרון. על כן נטען, כי זהו המבנה העתיק ביותר מעשה ידי אדם הידוע ביוון, ואולי אף בעולם כולו.
השינויים באקלים
באמצעות ניתוח מיקרו-מורפולוגי על דגימות משקעים שנאספו מכל שכבה ארכאולוגית, מדענים גילו שבמשך השנים בהם המערה הייתה בשימוש של בני אדם, האקלים השתנה לסירוגין עם שלושה עידני קרח ושתי תקופות חמות, שבמהלכן אוכלוסיית המערה גדלה או קטנה בהתאם. הראשונה מתוארכת לפני כ-60,000 שנה.
שרידים אנתרופולוגיים
ד"ר קיפאריסי-אפוסטוליקה טוענת שהממצאים השונים במערה ועצם הימצאותם של קברים אנושיים, מעידים ללא ספק שהמערה שימשה מקלט לאנשים במשך אלפי שנים. אך כמו כן, סביר מאוד שהיו גם תקופות בהן הם עזבו אותה, בהתאם לתנאי מזג האוויר ושינויי האקלים.
מאה בקולנוע
מאה בקולנוע (באנגלית: 100inCinema) הוא מגזין קולנוע, טלוויזיה וגיימינג ישראלי עצמאי, שהוקם ב-2017 על-ידי רותם סופר. בתחילת דרכו, המגזין פעל במסגרת הרשת החברתית פייסבוק בלבד, וסיפק לקוראיו ביקורות, ידיעות ועדכונים שוטפים ופינות מיוחדות על סרטים – והכל תוך שמירה על היקף של עד מאה מילים.
מערת תיאופטרה
שרידים אנתרופולוגיים
במערה נמצאו חמישה שלד ים אנושיים, אחד מהתקופה הפלאוליתית העליונה שעצמותיו מתוארוכות ל-14,990-14,060 שנים לפני הספירה, כלומר לאחר עידן הקרח האחרון. שלד נוסף שנמצא, כנראה מאותה תקופה, היה צמוד אליו ובאותו עומק בערך, אך בשל מצב העצם הרע לא שרד קולגן כדי לחשוף את גילו. שלושה קברים נוספים שייכים לתקופה המזוליתית ותוארכו בערך ל-7000-7500 לפנה"ס. אחד מהם נמצא בתנוחה שפופה, והוא מוצג במערה במקום בו נמצא. נראה שכל השלדים שייכים למין האדם הנבון (Homo Sapiens sapiens).
מאה בקולנוע
עם צמיחתו, באוגוסט 2021 הוקם לכתב העת אתר רשמי במימון עצמי, אליו הצטרפו בהמשך גם כותבים.
היסטוריה
ב-25 בנובמבר 2017 מגזין מאה בקולנוע נפתח לראשונה, עם הסלוגן "ידיעות, המלצות וביקורות – והכל בכמה מילים קולעות". בתחילת דרכו, התמקד מייסד המגזין, רותם סופר, בכתיבת על קולנוע בתמצות ובגובה העיניים, במטרה לתת לעוקבים מענה זריז ופשוט ביחס לטיבם של סרטים חדשים שעולים לאקרנים.
מערת תיאופטרה
שרידים אנתרופולוגיים
אמנם בחינת השלדים העלתה פגיעות שונות ונגעים, אך ככלל, נראה שמדובר באוכלוסייה בריאה, שהתקיימה על תזונה צמחונית בעיקר ומעט בשר. מפאת הריחוק של תיאופטרה מהים, הם צרכו מעט מאוד דגים.
מאה בקולנוע
היסטוריה
עם צמיחתו של האתר, כלל המאה מילים לפוסט אט-אט החל להשתנות ובהדרגה נכנסו ניתוחים מעמיקים ועשירים יותר – גם על סדרות טלוויזיה, סרטים מן העבר ואפילו משחקי-וידאו. קרוב לשנה אחרי פרסומו הראשוני, ידע המגזין פריצת דרך משמעותית עם פוסט שעלה בו לציון 15 שנים לסדרת הילדים והנוער הפיג'מות. הפוסט זכה למאות אלפי חשיפות בפייסבוק, וכן שותף בין היתר בעמודים סטטוסים מצייצים, גדל כאן דור ונוספים. עוד באותו החודש, המגזין היה הראשון לדווח בישראל על מועד עליית העונה החמישית של סדרת המדע הבדיוני האנתולוגית מראה שחורה, והסרט האינטראקטיבי בנדרסנאץ', שהקדים את עלייתה.
מערת תיאופטרה
שרידים אנתרופולוגיים
סביר מאוד שסוגי האדם שחיו במקום השתנו במהלך אלפי השנים שבהן הייתה המערה בשימוש אך ראוי גם לציין שניתוחי DNA שבוצעו הן בעצמות של השלד הפלאוליתי והן בעצמות מאוחרות יותר הראו קשר גנטי ברור ביניהן.
מאה בקולנוע
היסטוריה
באוגוסט 2021, אחרי קרוב ליותר מארבע שנות פעילות בפייסבוק ובאינסטגרם, הוקם האתר הרשמי של מאה בקולנוע. לצד מקים המגזין רותם סופר, בוגר לימודי תואר ראשון בקולנוע וטלוויזיה מאוניברסיטת תל אביב, הצטרפו ככותבים נוספים חבריו – בוגרי בית הספר גם הם – וכן מתחומים נוספים בתעשייה.
מערת תיאופטרה
שרידים אנתרופולוגיים
ניתוח פלאו-פתולוגי (אנ') של עצמות האדם מהתקופה הנאוליתית, הביא את החוקרים לאמוד את אוכלוסיית המערה באותה תקופה לכ-43 אנשים (תינוקות, ילדים ומבוגרים).
מאה בקולנוע
היסטוריה
מטרתו העיקרית של המגזין היא לספק מידע אמין, נגיש וקולע לקהל הקוראים, באמצעות ידיעות, המלצות וביקורות שמתפרסמות בו באופן שוטף. בין הכתבות הבולטות והמובילות שפורסמו באתר מאז עלה לאוויר, ניתן למצוא את מצעד 10 הפרקים הגדולים בסדרה סיינפלד, מצעד 10 הפרקים הגדולים של חברים , ניתוח הסרט חייבים לדבר על קווין לרגל עשור לצאתו , 12 הסדרות המצופות ביותר ב-2022 , וכן דיון בסדרה סופרמן ולויס והצלחתה בהצגת סיפור מקורי ומרענן אודות גיבור העל הפופולרי.
מערת תיאופטרה
שרידים אנתרופולוגיים
הממצאים מעידים שהקהילה ייצרה גם תכשיטים, קדחה חורים בשיני צבי ובקונכיות מהנהר הסמוך.
מאה בקולנוע
היסטוריה
נכון לחודש מאי 2023, בין חברי קהילת המגזין נמנים כ-40,000 עוקבים ברשתות החברתיות השונות.
מערת תיאופטרה
אבגי
אחד הממצאים החשובים ביותר במערת תיאופטרה היה שלד שהשתמר בשלמותו של אישה צעירה שחיה לפני כ-7,000 שנה, בתקופה המזוליתית, שכונתה בפי החוקרים "אבגי" (שחר, ביוונית). אבגי נקברה בבור רדוד כשהגולגולת במפלס גבוה יותר מביטה לפנים, בעוד שאר השלד היה במצב שפוף למחצה, מופנה ימינה לעבר פתח המערה. היא הייתה מתבגרת, בגיל 17–19 במותה, וככל הנראה סבלה מאנמיה מחוסר ברזל ומסתימת שיניים. נמצאו גם נגעים שונים בשלד פחות משמעותיים ששיקפו פתולוגיות פוטנציאליות קלות.
העקבות
אחד הממצאים הנדירים של החוקרים היו עקבות הומינידיים שהוטבעו על קרקעית עפר רכה במערה. משערים כי אלה נעשו על ידי ארבעה ילדים ניאנדרטליים, בני שנתיים עד ארבע, שחיו במערה במהלך התקופה הפלאוליתית התיכונה.
תיארוך באמצעות זהירה תרמית העריך את גיל העקבות ל-110-135,000 שנים לפני זמננו, ולפי סוגי כלי האבן שנמצאו בשכבות אלה, העקבות מיוחסות לאדם הנאדרטלי. שתי עקבות רגליים היו מכוסות בכיסוי כף רגל כלשהו, כך שקשה לזהות מאפיינים אנטומיים מסוימים. השלישית הוטבעה על ידי כף רגל יחפה, והרביעית הופרעה וקשה לנתחה.
תזונה וצייד
מהשכבה הנאוליתית זוהו עצמות של בעלי חיים רבים, כמו כבשים שהן המין הדומיננטי (כ-60%), בקר, כלבים מבויתים וחזירים. גם של חיות הבר שניצודו (כ-11%) כמו מינים שונים של צבי, חזיר, דוב, ארנבת, חתול בר וגירית. על עצמות דוב מהתקופה הנאוליתית, לקראת סוף האלף החמישי נמצאו עקבות של פגיעות סכין המיוחסות לניסיון לבתר את החיה.
ההופעה הראשונה של חרסית
בין מוקדי המדורות בני כ-60,000 שנה נמצאו עשרות תצורות חרסית, בדרך כלל גליליות, ככל הנראה מיובשות מעט ולא שרופות. אורכן כמעט 10 ס"מ ועוביין 2.5-3 ס"מ. נוכחותן בשכבות כה מוקדמות בלבלה את החוקרים לגבי התקופה שבה החל השימוש בחרסית. אולם, לפי הבדיקות הסטרטיגרפיות שנערכו, תצורות אלו מגיעות מהרובד המזוליתי. הן הגיעו לשכבות עמוקות יותר דרך הסדקים הקרסטיים שנפערו בקרקע ונסחפו במי שיטפונות עזים. מלבד החפצים הללו נמצאו שאריות גדולות של חרסית לא שרופה בשכבות העמוקות יותר של התקופה הפלאוליתית שגם מקורם ברובד המזוליתי. תצורות חרסית אלה בוודאי מייצגות ניסיונות מוקדמים ליצור חומר גמיש כמו חרסית, שתכונותיו, כך נראה, היו ידועות כבר בתקופה המזוליתית והן הוכחה לכך שטכנולוגיית הקרמיקה החלה אז ובשרה את המהפכה הטכנולוגית בעידן הנאוליתי.
עם זאת, ליד מוקד של מדורה מסוף התקופה הפלאוליתית נמצאו גם שאריות של חרסית לא מעוצבים. דגימה זו תוארכה לפי פחמן 14 כשייכת לשנים 13,480-12,320 לפני הספירה, על כן מתחייבת בחינה מחדש של טכנולוגיית הקרמיקה המקומית או המיובאת ביוון בתחילת הדרך של התקופה הנאוליתית.
בבילון
בבילון הוא שמה היווני של העיר בבל והממלכה הנקראת על שמה. {{פירושונים|
ראו גם
}}
משפחת אוסטרוגסקי
משפחת אוסטרוגסקי (בפולנית: Ostrogscy, בליטאית: Ostrogiškiai, באוקראינית: Острозькі-Ostroz'ki, ברוסית: Острожские -Ostrozhskie) הייתה משפחת אצולה מרכזית בדוכסות הגדולה של ליטא ובאיחוד הפולני-ליטאי. שם המשפחה נגזר מהעיר אוסטרוה שנמסרה לדניילו דמיטרוביץ' (Danylo Dmytrovych) מאת מלך ממלכת גליציה-ווהלין באמצע המאה ה-14. דמיטרוויץ' היה ככל הנראה נצר לשושלת רוריק.
בנו, הנסיך פיודור דמיטרוביץ' אוסטרוגסקי (Feodor Danilovich Ostrogski) היה מאנשיו של הדוכס הגדול ולדיסלב השני יגיילו, שהעניק לו את טירת אוסטרוה, את קורץ ואת תואר מושל ווהלין ב-1387. נחלת המשפחה גדלה וכללה 24 ערים, 10 עיירות ומעל 100 כפרים ושטחים חקלאיים נרחבים בווהלין, פודוליה וגליציה.
אחד מצאצאיו של פיודור דמיטרוביץ' היה קונסטנטי (Konstanty Ostrogski) שמונה להטמאן הגדול של ליטא ופיקד על צבאה בקרב אורשה (1514) נגד נסיכות מוסקבה. גם צאצאיו נשאו בתואר ההאטמאן הגדול של ליטא.
בניגוד לבתי אצולה עילית אחרים (מגנאטים) מן האזור דבקו בני אוסטרוגסקי בנצרות יוונית-אורתודוקסית ולא המירו דתם לנצרות קתולית ובכך נמנעו מהפכתם לפולנים. המשפחה טיפחה את השפה הרותנית ואת תרבותה ומימנה בתי ספר בהם נלמדה השפה. ב-1581 הודפס במימון המשפחה "תנ"ך אוסטרוג" (באוקראינית: Острозька Біблія; ברוסית: Острожская Библия), בסלאבית כנסייתית עתיקה ובאותיות קיריליות, תרומה חשובה לביסוסה של הכנסייה האורתודוקסית באזור.
הצאצא האחרון של המשפחה היה יאנוש (Janusz Ostrogski ;1554–1620). נחלות המשפחה עברו דרך קשרי נישואין למשפחת לובומירסקי.
רז רהב
ביוגרפיה
רהב גדל בקריית אונו, למשפחה יוצאת פולין. במהלך שירותו הצבאי כלוחם בחיל הים באילת עבר פריצת דיסק, והועבר לתפקיד מטה במחלקת המבצעים. לאחר שרופאו ייעץ לו לרדת במשקל, איבד ממשקלו עד שסבל מהפרעת אכילה ואנורקסיה. בעקבות זאת החל לבשל לעצמו ולהתעניין בקולינריה, וכך למעשה נכנס לתחום.
קריירה מקצועית
ב־2013 הצטרף למסעדת פופינה של השף אוראל קמחי כטבח.
ב־2015, עזב את פופינה ועבר התמחות קצרצרה אצל ג'יימס נאפט במסעדת Kitchen Table הלונדונית.
בשנת 2016, פתח את מסעדת OCD עם שותפיו ארז זוארס ועידן בלומנטל. המסעדה מציעה לאורחים מנות לפי תפריט קבוע (table d'hôte) המשתנה בהתאם לחומרי הגלם הזמינים בעונה. תחילת כל ארוחה במסעדה נקבעת לשעה מסוימת, וכל המנות מוגשות לכל הסועדים במקביל. המסעדה מעוצבת כחלל גדול ומשותף שבו בר עם 23 מקומות ישיבה, ובמרכזו טבחי המסעדה מכינים את המנות לעיני הסועדים. המסעדה מאפשרת לסועדיה להזמין התאמת יין לתפריט.
במרץ 2018, פתחו רהב ושותפיו את מסעדת הכריכים "ברווזי", שנסגרה בספטמבר 2019 וחזרה לפעול מהמטבח של מסעדת OCD במתכונת מצומצמת במהלך הסגרים של מגפת הקורונה בישראל.
במאי 2020 פתחו רהב והשותפים את Tweezers, חנות אינטרנטית למוצרי גורמה משלימים למטבח הביתי. לאחר שנה וחצי של פעילות מותגה החנות מחדש כ־TENNE, עסק שדוגל בצמצום של בזבוז מזון, ומוכר מוצרים למטבח המקצועי והביתי בהתבסס על מזון שלא מצא את דרכו לשווקים. במסגרת פעילותה, TENNE גם מעבירה הכשרות מקצועיות לצוותים ולאנשי קולינריה.
בינואר 2022 פתחו רהב ושותפיו את "אפוי", מאפייה ברחוב רזיאל ביפו. ״אפוי״ מתמקדת באפייה עבור עסקי הקבוצה ובמכירת המאפים לעסקים נוספים בתל אביב, ואינה מוכרת את מוצריה ללקוחות פרטיים.
באפריל 2022, פתחו רהב ושותפיו בר יין בשם ״תרצה״.
ב-2022 הצטרף לשולחן השופטים של ״משחקי השף״ של רשת 13 לצד אסף גרניט, מושיק רוט ויוסי שטרית.
חיים אישיים
נשוי לעדי רהב ומתגורר בתל אביב.
קרחון טיילור (ארץ ויקטוריה)
קרחון טיילור (באנגלית: Taylor Glacier הוא קרחון אנטארקטי באורך כ-54 ק"מ, היורד מרמת ארץ ויקטוריה אל הקצה המערבי של עמק טיילור, צפונית לגבעות קרקי, דרומית לרכס אסגארד. חלקו האמצעי של הקרחון גובל בצפון במבצרים הפנימיים ובדרום בעמק ביקון.
הקרחון התגלה על ידי משלחת דיסקברי (1904-1901) ונחשב אז לחלק מקרחון פראר. קבוצת המסע המערבית של משלחת טרה נובה קבעה, שהחלקים העליונים והתחתונים של מה שנודע עד אז כקרחון פראר היו מחוברים כתאומים סיאמיים מצפון לנובהד. לאור תגלית זו כינה קפטיין סקוט את החלק העליון על שם גריפית' טיילור, גאולוג ומפקד הקבוצה המערבית.
קרחון טיילור נמצא במוקד מיזם מדידות ויצירת תבניות שמנהלים חוקרים מאוניברסיטת ברקלי בקליפורניה. ואוניברסיטת טקסס באוסטין.
בדומה לקרחונים אחרים בעמקים היבשים מקמרדו, לקרחון טיילור יש "בסיס קר", כלומר, תחתיתו קפואה וצמודה בקרח אל הקרקע שמתחתיה. לשאר הקרחונים בעולם יש "בסיס רטוב", כלומר, הם מקרצפים את תשתית הסלע, גוררים עמם ומותירים ערימות סחף גלויות לעין של מורנות לאורך שוליהם.
זרימתם של קרחונים בעלי בסיס קר מזכירה מאוד מֶרֶק, כשהם נהדפים קדימה בכוח משקלם הם. קרחונים בעלי בסיס קר צוברים בדרכם כמות מינימלית של שברי הריסות, מחוללים ארוזיה מועטה ומשאירים בנתיבם רק מורנות קטנות. הם גם נראים שונים במבט מלמעלה. פניהם אינם משובשים בבתרונים רבים והם שטוחים וחלקים בהשוואה לקרחונים אחרים.
בקצהו של הקרחון מצויים מפל הדמים הנשפכים אל אגם בוני.
עונת 1981/1982 בליגה הלאומית בכדורסל
עונת 1981/1982 בליגה הלאומית בכדורסל  הייתה העונה ה-28 של הליגה. הליגה כללה 12 קבוצות.
על ניצחון במשחק הוענקו שתי נקודות ונקודה בודדת הוענקה על ההפסד במשחק. לא היו שינויים בהרכב הליגה לעומת עונת 1980/1981. בעונה זו חזרה שיטת הפלייאוף. העונה הסדירה החלה ב-21 בספטמבר 1981 הסתיימה ב-15 במרץ 1982. לאחר העונה הסדירה 6 קבוצות עלו לפלייאוף בשיטות הטוב בשלושה משחקים. שלוש הקבוצות החזקות עלו לבית הגמר. העונה הסתיימה בניצחון של מכבי תל אביב בפעם ה-13 ברציפות.
לא היו ירידות בעונה זו עקב ההחלטה בתחילת העונה הקודמת להקפיא את היורדות והעולות בין הליגה הראשונה והשנייה למשך 2 עונות.
בית הגמר
המשחקים בבית הגמר נערכו ב-6 מחזורים, 4 משחקים בכל קבוצה. בסיום בית הגמר מיקומי הקבוצות לעומת העונה הסדירה לא השתנו.
טייסת 116
טייסת 116, המכונה גם טייסת "אריות הדרום", היא טייסת מטוסי קרב בחיל האוויר הישראלי. הטייסת נפתחה מחדש ב-16 בינואר 2020 כטייסת מטוסי "אדיר" (F-35I), לאחר שנסגרה כטייסת מטוסי "נץ" (F-16A/B) בקיץ 2015.
היסטוריה
הטייסת הוקמה בשנת 1956 כטייסת מטוסי P-51 מוסטנג תחת השם "טייסת הכנף המעופפת". הטייסת הוקמה כטייסת הצ"ח (הצבת חירום), כאשר מוצבים אליה 14 מדריכי טיסה מבית הספר לטיסה בבסיס תל נוף, אז עקרון. מפקדה הראשון היה מפקד בית הספר, רס"ן צחיק יבנה, והטייס הסדיר היחיד בה היה סגן אמיתי חסון "שפן". הטייסת הוקמה בבסיס תל נוף ( עקרון ), בצמוד לבית הספר לטיסה.
במבצע קדש נתנו מטוסי הטייסת את אות הפתיחה למלחמה - ארבעה ממטוסי הטייסת קרעו באמצעות המדחפים שלהם את כבלי הטלפון המצריים בסיני על מנת לנתק את הקשר בין הצבא המצרי הפרוס בסיני למפקדה בקהיר. במהלך המלחמה ביצעה הטייסת 66 גיחות, רובן הגדול גיחות אמנעה וסיוע קרוב לכוחות הקרקע. 6 ממטוסי הטייסת אבדו, טייס אחד נהרג והאחר נפל בשבי.
בתחילת 1957 קלטה הטייסת את מטוסיה של טייסת 105 ואת טייסי המילואים שלה. בשנת 1959 צורפו לטייסת מטוסי הרווארד של טייסת 140. ב-15 בינואר 1961 הוצא מטוס המוסטנג מהשירות והטייסת נסגרה.
באוקטובר 1961 הוקמה הטייסת מחדש בבסיס חצור עם הטייסים ומטוסי המיסטר IV של טייסת 101 שהתכוננה לקליטת מטוס המיראז' 3. מפקד הטייסת הראשון בתקופת המיסטר היה רפי הר-לב, וסגניו היו רן פקר ואהרון "ילו" שביט. שבועיים לאחר מכן עברה הטייסת חזרה לבסיס תל נוף.
במלחמת ששת הימים תקפו בגל הראשון 6 מבנים מהטייסת את שדה התעופה פאיד. אחד המובילים, מפקד הטייסת רס"ן יהונתן שחר, נפגע מהתפוצצות מטוס אותו הפציץ, נטש את מטוסו וחולץ במהלך הלילה. את שחר החליף סגנו אביהו בן-נון. בגל השני תקפו מטוסי הטייסת את שדה אבו סואר, ומאוחר יותר שוב את פאיד ואת שדה כברית. במהלך המלחמה ביצעה הטייסת 269 גיחות מבצעיות. 5 ממטוסיה הופלו, שני טייסים נהרגו ואחד נפל בשבי.
בנובמבר 1967 שני מבנים מהטייסת יצאו למשימת תקיפת שריון ירדני שהפציץ עמדות צה"ל מסביב לבית שאן. מטוסו של סרן, סגן מפקד הטייסת, נפגע, הוא נטש ונרצח מייד בהגיעו לקרקע.
בשנת 1968 קלטה הטייסת את מטוסי המיסטר של טייסת 109, יחד עם טייסי המילואים וההצ"ח, לקראת קליטת מטוסי הסקייהוק בטייסת זו. הטייסת פעלה לאורך מלחמת ההתשה, ובהם אף איבדה את אחד מלוחמיה. ב-18 במרץ 1971 ביצעו מטוסי המיסטר את טיסתם האחרונה.
ב-18 בפברואר 1971 הגיעו לארץ מטוסי הסקייהוק דגם E של הטייסת, וב-7 במרץ 1971 בוצעה הטיסה הראשונה על ידי מפקד הטייסת, רס"ן יוסי אביב.
במלחמת יום הכיפורים פיקד על הטייסת רס"ן . במלחמה התווספו לטייסת מטוסים וטייסים של טייסת 140 שהייתה בשלבי הקמה בבסיס עציון. במלחמה ביצעה הטייסת 823 גיחות, רובן באזורים מוכי טילים ואיבדה 5 מטוסים ושני טייסים, ביניהם מפקד הטייסת סא"ל. את שלח החליף רס"ן שמואל בן-רום. שני טייסים נפלו בשבי.